## Odluka o provođenju međunarodnih mjera ograničavanja utvrđenih Odlukom Vijeća Europske unije 2010/573/ZVSP u odnosu na Republiku Moldovu

### NN 80/2011 (13.7.2011.), Odluka o provođenju međunarodnih mjera ograničavanja utvrđenih Odlukom Vijeća Europske unije 2010/573/ZVSP u odnosu na Republiku Moldovu

VLADA REPUBLIKE HRVATSKE

1717

Na temelju članka 4. Zakona o međunarodnim mjerama ograničavanja (»Narodne novine« broj 139/2008), Vlada Republike Hrvatske je na sjednici održanoj 1. srpnja 2011. godine donijela

ODLUKU

O PROVOĐENJU MEĐUNARODNIH MJERA OGRANIČAVANJA UTVRĐENIH ODLUKOM VIJEĆA EUROPSKE UNIJE 2010/573/ZVSP U ODNOSU NA REPUBLIKU MOLDOVU

I.

Ovom Odlukom provode se međunarodne mjere ograničavanja utvrđene Odlukom Vijeća Europske unije 2010/573/ZVSP, od 27. rujna 2010. godine, u odnosu na Republiku Moldovu, kojoj se Republika Hrvatska pridružila u sklopu suradnje s Europskom unijom u području Zajedničke vanjske i sigurnosne politike Europske unije.

II.

Zabranjuje se ulazak u Republiku Hrvatsku, odnosno prijelaz preko njena teritorija osobama koje su odgovorne:

a) za sprečavanje napretka za postizanje političkog rješenja transdnjistrijskog sukoba u Republici Moldovi, kako su navedene u Prilogu I. ove Odluke;

b) za pripremu i provedbu kampanje zastrašivanja i zatvaranja moldavskih škola koje rabe latinicu u transdnjistrijskoj regiji Republike Moldove, kako su navedene u Prilogu II. ove Odluke.

Nadležno će državno tijelo dozvoliti izuzetak od stavka 1. ove točke, tj. odobriti ulazak osobama s popisa na teritorij Republike Hrvatske ili prijelaz preko njena teritorija, u slučajevima kad je to opravdano iz humanitarnih razloga, a pogotovo u funkciji političkog dijaloga koji promiče demokraciju, ljudska prava i vladavinu prava u dotičnoj zemlji.

Nadležno će tijelo o izdanom odobrenju obavijestiti Ministarstvo vanjskih poslova i europskih integracija.

III.

Za provedbu ove Odluke nadležna su tijela državne uprave i tijela s javnim ovlastima te druge pravne ili fizičke osobe u okviru svoje nadležnosti, a u skladu s člankom 10. Zakona o međunarodnim mjerama ograničavanja, te sukladno Odluci o načinu provođenja međunarodnih mjera ograničavanja raspolaganja imovinom, klase: 004-01/11-01/06, urbroja: 5030109-11-1, od 8. travnja 2011. godine.

IV.

Prilozi I. i II. su sastavni dio ove Odluke.

Svaka daljnja promjena u prilozima ažurirat će se putem mrežne stranice Ministarstva vanjskih poslova i europskih integracija (http://mvpei.hr/sankcije).

V.

Ova Odluka stupa na snagu danom objave u »Narodnim novinama«.

Klasa: 004-01/11-01/12

Urbroj: 5030109-11-1

Zagreb, 1. srpnja 2011.

Predsjednica
Jadranka Kosor, dipl. iur., v. r.

PRILOG I.

POPIS OSOBA IZ TOČKE II. STAVKA 1. TOČKE (a)

1. SMIRNOV, Igor Nikolayevich, »predsjednik«, rođen 23. listopada 1941. u mjestu Khabarovsk, Ruska Federacija, ruska putovnica br. 50No0337530.

2. SMIRNOV, Vladimir Igorevich, sin osobe broj 1 i »predsjednik državnoga carinskog odbora«, rođen 3. travnja 1961. u mjestu Kupiansk, Kharkovskaya oblast ili Novaya Kakhovka, Khersonskaya oblast, Ukrajina, ruska putovnica br. 50No00337016.

3. SMIRNOV, Oleg Igorevich, sin osobe broj 1 i »savjetnik državnoga carinskog odbora«, »član Vrhovnoga sovjeta«, rođen 8. kolovoza 1967. u mjestu Novaya Kakhovka, Khersonskaya oblast, Ukrajina, ruska putovnica br. 60No1907537.

4. LITSKAI, Valery Anatolyevich, bivši »Ministar vanjskih poslova«, rođen 13. veljače 1949. u mjestu Tver, Ruska Federacija, ruska putovnica br. 51No0076099, izdana 9. kolovoza 2000.

5. KHAZHEYEV, Stanislav Galimovich, »Ministar obrane«, rođen 28. prosinca 1941. u mjestu Chelyabinsk, Ruska Federacija.

6. ANTYUFEYEV, Vladimir Yuryevich, alias SHEVTSOV, Vadim, »Ministar za državnu sigurnost«, rođen 1951. u Novosibirsku, Ruska Federacija, ruska putovnica.

7. KOROLYOV, Alexandr Ivanovich, »potpredsjednik«, rođen 24. listopada 1958. u mjestu Wroclaw, Poljska, ruska putovnica.

8. BALALA, Viktor Alekseyevich, bivši »Ministar pravosuđa«, rođen 1961. u mjestu Vinnitsa, Ukrajina.

9. GUDYMO, Oleg Andreyevich, »član Vrhovnoga sovjeta«, »predsjednik Odbora Vrhovnoga sovjeta za sigurnost, obranu i ostvarivanje mira«, bivši »zamjenik ministra za sigurnost«, rođen 11. rujna 1944. u mjestu Alma-Ata, Kazakhstan, ruska putovnica br. 51No0592094.

10. KRASNOSELSKY, Vadim Nikolayevich, »Ministar unutarnjih poslova«, rođen 14. travnja 1970. u mjestu Dauriya, Zabaykalskyi rayon, Chitinskaya oblast, Ruska Federacija.

11. ATAMANIUK, Vladimir, »Zamjenik ministra obrane«.

PRILOG II.

POPIS OSOBA IZ TOČKE II. STAVKA 1. TOČKE (b)

1. MAZUR, Igor Leonidovich, »načelnik državne uprave u okrugu Dubossary«, rođen 29. siječnja 1967. u mjestu Dubossary, Republika Moldavija.

2. PLATONOV, Yuri Mikhailovich, poznat kao Yury PLATONOV, »načelnik državne uprave u okrugu Ribnica i gradu Ribnica«, rođen 16. siječnja 1948. u mjestu Klimkovo, okrug Poddorsky, Novgorodskaya oblast, ruska putovnica br. 51No0527002, koju je izdalo rusko veleposlanstvo u mjestu Chisinau 4. svibnja 2001.

3. CHERBULENKO, Alla Viktorovna, »zamjenica načelnika državne uprave u Ribnici«, nadležan za obrazovna pitanja.

4. KOGUT, Vecheslav Vasyilevich, »načelnik državne uprave u Benderu«, rođen 16. veljače 1950. u mjestu Taraclia, Chadir-Lunga rayon, Republika Moldavija.

5. KOSTIRKO, Viktor Ivanovich, »načelnik državne uprave u Tiraspolu«, rođen 24. svibnja 1948., Komsomolsk na Amure, Habarovsky kray, Ruska Federacija.

Odluka, NN 80/2011-1717